Dissabte finalitza la primera part del cicle Marquesa Concerts
24 juny 2021

## Dissabte finalitza la primera part del cicle Marquesa Concerts24 juny 2021Última actualització: 24 juny 2021

![](../gestion/img/a0b43552d50c6a902d56c3d420720b531af62ab91b9b6bb57d0f08302068bc19.jpg)  
  

Aquest dissabte, al jardí de la Casa de Cultura de Gandia i a les 20.30 hores, Toreros Muertos pujaran a l’escenari de Marquesa Concerts, el cicle que organitza el Departament de Cultura de l’Ajuntament de Gandia.

Liderats pel carismàtic Pablo Carbonell, Toreros Muertos han fet de la sàtira i la diversió el seu tret distintiu en l’escena pop-rock, composant himnes generacionals com _Mi agüita amarilla_ o _Yo no me llamo Javier_, entre molts altres. Amb quasi 30 anys de trajectòria, tornen a escena amb la gira VIVEN!!! 2021, on volen demostrar quina ha estat la seua aportació a la música, en la que el cinisme i el sarcasme done pas a una manera divertida d’afrontar el seu propi so.

Nahuel González, regidor de Cultura, ha volgut fer un balanç d’aquesta primera part del cicle Marquesa Concerts, del qual ha destacat que “malgrat les circumstàncies, els tres concerts han estat un èxit de públic, la qual cosa significa l’encert que suposa programar activitats culturals en aquests temps difícils. Tenim il·lusió i molts projectes immediats per propiciar que el jardí de la casa de cultura continue sent el referent musical que la ciutat necessita i que molt prompte anunciarem”.

Amb Toreros Muertos, finalitza la primera part del cicle Marquesa Concerts 2021, que tindrà la seua continuïtat amb una segona part en setembre i octubre. Així mateix, des de l’organització s’informa que ja no queden entrades per al concert d’aquest dissabte.

[Twittear](https://twitter.com/share)